Haukar tryggðu sér deildarmeistaratitilinn í Iceland Express deild kvenna með 21 stigs sigri á Grindavík , 89 - 68 , í gær . Þetta var 15. deildarsigur liðsins í röð og eftir hann eru Haukar með 8 stiga forskot og betri innbyrðisstöðu á Grindavík sem getur aðeins náð liðinu að stigum . Þjálfari Haukaliðsins er Ágúst Björgvinsson og er þetta þriðji titilinn sem liðið vinnur undir hans stjórn en liðið varð bikarmeistari í fyrra og Powerade-meistari fyrr á þessu tímabili . Haukar eru aðeins fjórða félagið til að verða deildarmeistari í 1. deild kvenna síðan að úrslitakeppnin var tekin upp árið 1993 . Keflavík hafði unnið þennan titil síðustu þrjú ár og níu sinnum alls , KR vann hann þrjú ár í röð frá 1999 til 2001 og ÍS vann í eina skiptið árið 2002 . Helena Sverrisdóttir var með þrefalda tvennu í liði Hauka ( 27 stig , 12 fráköst og 10 stoðsendingar ) auk þess að stela 6 boltum en 22 af stigum hennar komu í fyrri hálfleiknum . Megan Mahoney var með 27 stig , 17 fráköst og 6 stolna bolta og þá eru ótalin framlög Kristrúnar Sigurjónsdóttur ( 13 stig , 10 fráköst , 8 í sókn ) og Pálínu Gunnlaugsdóttur ( 12 stig , 8 fráköst , 4 stoðsendingar ) . Ekkert lið í 1. deild kvenna hefur orðið deildarmeistari fyrr síðan að núverandi fyrirkomulag var tekið þar sem sex lið spila fjórfalda umferð . Haukaliðið bætti met Keflavíkur frá 2003 um fimm daga . Þessi tvö deildarmeistaralið eru líka þau einu sem hafa unnið deildina þegar þau eiga enn fjóra leiki eftir óspilaða . Fljótastar til að verða deildarmeistarar í 1. deild kvenna 1993 - 2005 : Eftir dagsetningu : 19. janúar 1993 - Keflavík ( sigur á Grindavík á útivelli ) 8. febrúar 2006 - Haukar ( sigur á Grindavík á útivelli ) 13. febrúar 2003 - Keflavík ( sigur á Grindavík á útivelli ) 20. febrúar 1999 - KR ( sigur á Grindavík á útivelli ) 21. febrúar 2004 - Keflavík ( sigur á KR á heimavelli ) 23. febrúar 2005 - Keflavík ( sigur á ÍS á heimavelli ) 26. febrúar 1997 - Keflavík ( sigur á KR á útivelli ) 28. febrúar 1996 - Keflavík ( sigur á Breiðabliki á heimavelli ) Eftir flestum leikjum sem liðið á eftir : 4 - Keflavík 20034 - Haukar 20063 - Keflavík 19933 - KR 19992 - Keflavík 19972 - Keflavík 20042 - Keflavík 2005